runetrust/blame-folketinget-dk huggingface dataset:
Pernille Skipper (EL), 2015-10-08:
Når det så kommer til medlemmer af Enhedslisten, som har gjort ligesom tusindvis af andre danskere, kendte som ukendte, i den sidste tid, altså hjulpet nogle mennesker i en meget presset situation, enten med en køretur eller noget mad eller noget vand eller husly for den sags skyld hen over natten, så de ikke skulle ligge udenfor med børn og forældre, og som dels har oplevet noget voldsomt der, hvor de kommer fra, dels været igennem en meget, meget voldsom rejse, så vil jeg sige: Nej, det har jeg ved gud ikke andet en ros tilovers for.
Per Clausen (EL), 2006-06-01:
Jeg er jo glad for, at fru Marianne Jelved i hvert fald klart får markeret en distance til Venstres og De Konservatives politik for den offentlige sektor, selv om jeg måske godt kunne have ønsket mig et lidt klarere svar på, om fru Marianne Jelved mener, at der er behov for straffeforanstaltninger over for de mennesker, der i dag bliver holdt uden for arbejdsmarkedet, eller om det er andre ting, der skal til.
Erling Bonnesen (V), 2010-05-04:
Det er bare omkring sådan nogle personlige betragtninger, som jeg lige vil gå ind over lige præcis i forhold til den finansielle sektor, hvor det var, at den radikale ordfører ikke lige havde set, og det er fair nok, når man ikke lige arbejder med det til daglig, om den finansielle sektor havde reageret på det her.
Torsten Gejl (ALT), 2016-02-12:
Så Alternativet mener, at vi skal sige undskyld til de mennesker, der har været udsat for de fortrædeligheder, vi taler om i dag, og at vi skal bruge anledningen til at minde os selv om, at vi altid skal arbejde for at sikre et godt og værdigt liv for de borgere i vores samfund, der uforskyldt er blevet afhængige af andres hjælp i deres hverdag.
Marie Krarup (DF), 2021-03-10:
Jeg synes, det er en mærkelig patroniserende holdning at have, altså at det skal være forbudt for os at få yderligere oplysninger om folk, når vi nu ved, at Danmark har en frihedskultur, der bygger på det kristne menneskesyn, og at den islamiske kultur i meget høj grad går imod det, og at det derfor er meget vanskeligere for folk, der kommer fra en islamisk kultur, at blive integreret i Danmark.
Morten Homann (SF), 2006-11-21:
Det er jo ikke tilfældet med en frivillig aftale, for det første fordi den kun omfatter tre gratisavisdistributører og i øvrigt ikke nogen af dem, som omdeler reklametryksager, eller hvad det nu måtte være, og for det andet, fordi der jo ikke er nogen som helst sanktioner forbundet med det.
Johanne Schmidt-Nielsen (EL), 2009-03-24:
Men hvordan kan ligestillingsministeren acceptere en skattereform, der betyder, at mænd gennemsnitligt får en gevinst på 4.500 kr. om året, mens kvinder må nøjes med 2.400 kr. - altså en skattereform, der øger den økonomiske ulighed mellem mænd og kvinder markant?
Per Clausen (EL), 2008-05-14:
Det er sådan lidt underligt at skulle stå her og tale om, at det er nødvendigt med prioriteringer af ressourcerne - man skulle jo tro, at det var en borgerlig dyd at erkende det - men hvis man i al almindelighed har en laden stå til-politik, er det selvfølgelig ikke nødvendigt med prioriteringer.
Kristian Thulesen Dahl (DF), 2010-09-07:
Altså, hvis man forsøger at rejse en debat om den måde, vi underviser på, og om, hvad det er, vi lægger vægt på i folkeskolen i dag, så bliver det automatisk til en debat om økonomi, kroner og øre, en lærer mere eller en lærer mindre på en skole.
Søren Søndergaard (EL), 2003-10-10:
Den amerikanske regering er i færd med at fylde lommerne på selskaber, den amerikanske regering har personlige bånd til, og har ingen planer om at ændre i konceptet, bare fordi det går jævnt dårligt. Den danske regerings enkle kommentar i svarene til Folketinget er, at der er tale om amerikanske kommercielle dispositioner, og det er jo så sandt, som det er sagt. Problemet er, at der står meget på spil for den irakiske befolkning, men heller ikke her ønsker den danske regering at foretage sig noget, bortset fra at søge at få så stor en del af kagen som muligt for danske virksomheder.
Benny Engelbrecht (S), 2021-12-01:
Ikke desto mindre skal jeg jo altså lige minde om – noget, som jeg tror er sagt mange gange, men som jeg ikke er sikker på er blevet hørt af fru Susanne Zimmer – at der er foretaget analyser af forurening af fjordbunden i Limfjorden, og der er jo heller ikke fundet asbest i den forbindelse.
Per Clausen (EL), 2013-10-31:
Det er klart, at hvis der så sker overtrædelser i forhold til det her, er det jo for den enkelte lodsejer en sag mellem den enkelte lodsejer og kommunen, men det er også klart, at hvis vi ser en systematik i, at kommunerne misbruger det her, bliver det et anliggende for Folketinget igen, for så har vi udvist tillid til kommunerne i en situation, hvor vi så ikke skulle have gjort det.
Charlotte Dyremose (KF), 2005-01-13:
Nej, det, der jo netop er successen her, kan jeg sige til fru Grete Schødts, er, at de, der vil, nu kan få en mulighed for at vælge nogle andre, og at de tilmed får mulighed for, at kommunen sådan bliver skubbet lidt af de private leverandører til at yde en bedre service, sådan at de, der bruger den kommunale service, også får et bedre tilbud.
Inger Støjberg (V), 2019-10-03:
Nu ville hr. Jesper Petersen jo ikke svare fru Sophie Løhde på spørgsmålet om Socialdemokraternes udspil op til valgkampen om, at man vil spare 3 mia. kr. på konsulenter, og spørgsmålet om, hvor det står i finanslovsforslaget, for der er det jo repræsenteret med et stort fedt nul i dag.
Pernille Vigsø Bagge (SF), 2009-12-04:
Jeg synes, det er rigtig positive toner fra Venstres ordfører, at man er villig til at se på, om det, at den her folkeskole skal løse langt flere og langt mere komplekse opgaver i fremtiden med at løfte problemet med alle de unge, som kommer skidt ud af folkeskolen, også kan indebære, at man ser på den finansielle side.
Frank Aaen (EL), 2006-05-10:
Unilever – det er dem, der sælger Calvin Klein-parfume, Magnumis, Knorrsupper, Becel, Omovaskemiddel, Liptonte, Dove og Rexona, vaskemidler; man kan nævne en lang stribe produkter – har ifølge deres eget regnskab aldrig nogen sinde tjent på de her dyre produkter og har derfor ikke betalt skat.
Brian Mikkelsen (KF), 2018-04-11:
Med hensyn til gebyret har man jo prøvet at gøre det så omkostningsbestemt som muligt, men jeg vil godt prøve at dykke ned i, hvad der er de reelle omkostninger ved det, for det er selvfølgelig ikke noget, staten skal tjene en eneste øre på – og så må man vurdere ud fra det, ikke?
Keld Albrechtsen (EL), 2002-03-22:
Det kunne løses, ved at man udskilte det som et særskilt lovforslag, hvis der er flertal for den del af det, men vi vil også meget gerne være med til at undersøge, om der kunne laves et ændringsforslag, således at man kunne få afviklet den ordning, som jo nu skriver sig noget langt tilbage i historien. Med hensyn til det, man kalder B 76, er vi jo glade for, at det nu ser ud til at kunne blive vedtaget.
Lotte Rod (RV), 2016-12-01:
Men kan Venstres ordfører se det mærkværdige i, at man i dag står og argumenterer for, hvor vigtigt det er at harmonisere, som Venstre kalder det, altså at have præcis det samme niveau for produktionsskoleydelsen og for SU'en, hvis man efter SU-forhandlingerne så ender med alligevel at have to forskellige niveauer?
Knud Erik Kirkegaard (KF), 1999-10-14:
Det var den daværende arbejdsminister, som i øvrigt til god oplysning hed Henning Dyremose. Men jeg stillede et spørgsmål til hr. Ole Vagn Christensen, som han ikke besvarede, nemlig spørgsmålet: Hvad er baggrunden for, at man nu i modsætning til 1989 har regnet sig frem til, at det rigtige tal er 4 uger?
Karsten Nonbo (V), 2010-10-26:
Det er jo sådan, at vi bl.a. gør det for at undgå de forfalskninger, der nogle gange er af kørekort, og også det rent praktiske i forbindelse med, at man, når man som 18-årig tager kørekort med stort fuldskæg og højt hår, så ikke ser sådan ud, når man er 60 år.
Yvonne Herløv Andersen (CD), 2000-11-22:
Med den korte behandlingstid, der efterhånden er på sygehusene, blev gråzonen jo ikke mindre, tværtimod blev gråzonen større, for det nytter jo ikke noget at have givet folk en god og effektiv behandling på sygehuset og en god operation, og så de kommer hjem og sidder, og der ikke sker
Astrid Carøe (SF), 2023-04-13:
Okay, så hvis de f.eks. ikke har permanent ophold og går fra deres voldelige ægtemand, er svaret fra Danmarksdemokraterne, at så bliver de smidt hjem til et land, hvor de måske risikerer at blive udstødt fra deres familie, fordi der bliver skilsmisse ikke accepteret, eller hvad?
Troels Lund Poulsen (V), 2003-04-09:
Når vi taler om de tilbageholdte på Guantánamo, bør vi nok præcisere, at disse personer er i USA's varetægt, og at USA ud fra sit kendskab til de praktiske omstændigheder i forbindelse med deres tilfangetagelse har vurderet, at de bør behandles i overensstemmelse med principperne i den 3. Genèvekonvention om behandling af krigsfanger.
Sophie Hæstorp Andersen (S), 2010-01-27:
Det, jeg spørger finansministeren om, er, om ikke det er korrekt, at Finansministeriet selv har lavet beregninger, der viser, at alene det faktum, at vi er en aldrende befolkning, alene det faktum, at flere og flere bliver ældre og derfor bliver behandlingskrævende, og at flere kommer til at få kræft i de kommende år, gør, at der i regionerne vil være et udgiftspres på 500 mio. kr. om året.
Søren Søndergaard (EL), 2005-01-14:
Hvis nu det viser sig, at Menneskerettighedsdomstolen konstaterer, at det er i overensstemmelse med menneskerettighederne at have eksklusivaftaler, kan vi så forestille os, at Det Radikale Venstre holder op med de her gentagne angreb på fagbevægelsen?
Lotte Bundsgaard (S), 2004-12-01:
Er det ikke noget, der bekymrer regeringen, eller er det helt o.k., at de, der får noget ud af skattestoppet, er dem med de store huse, mens de, der kommer til at betale for det, er børnefamilierne med stigende udgifter til offentlig transport og stigende udgifter til at få passet deres børn?
Esben Lunde Larsen (V), 2016-10-12:
Af nyheden fremgår det endvidere: »I indledningen af Berlingskes artikel fremgik det i øvrigt ved en fejl, at en ekspert fra GEUS ligeledes vurderede den sundhedsmæssige risiko ved nitrat i grundvandet, men dette var en ekspert fra Aarhus Universitet.« Som nævnt tidligere i min besvarelse, har vi jo bedt GEUS om at lave et modelprojekt for at få klarhed over de her forhold.
Poul Nyrup Rasmussen (S), 1997-11-05:
Sandheden er den, at når regeringen fremsætter et lovforslag - i dette tilfælde lovforslag nr. L 2, som danner grundlag for den kommende folkeafstemning - forudsætter regeringen naturligvis som enhver anden regering at embedsværket er med til at udforme det, hvorefter regeringen fremsætter det.
Vibeke Peschardt (RV), 1998-02-04:
Det er og bliver et dansk initiativ - og vi synes, det er flot - der har fået EU til at forbyde to vækstfremmere, Avoparcin og den, som jeg ikke kan huske hvad hedder, og på den led synes vi, det er godt at understrege, at et lille land kan have indflydelse i det store forum dér.
Orla Hav (S), 2018-03-01:
Men når vi har medvirket til forskellige vækstpakker, hvor man jo godt kan hive nogle frem, så har det jo været, fordi vi har kunnet se, at det havde et bredere formål, som var med til at skabe et bedre grundlag for at styrke Danmark og skabe arbejdspladser og skabe indtjening til Danmark.
Villy Søvndal (SF), 1999-04-23:
Hvis man kom fra en anden planet, f.eks. Mars eller Pluto, er jeg sikker på, man ville synes, det var en besynderlig logik, når socialministeren siger, at hun selvfølgelig må afvise forslaget, der forekommer hende som et paradeforslag, for derefter at erklære sig helt enig i hensigterne. Jeg forstod på socialministeren, at socialministeren er enig i, at der skal arbejdes med rettigheder i fleksjob, og jeg håber meget, det betyder, at vi når at lovgive på området, inden Folketinget går på sommerferie.
René Christensen (DF), 2021-05-04:
De er måske klar til at se sultne dyr, og det var også derfor, jeg sagde i min ordførertale, at jeg egentlig tror, at det handler meget om, at vi hellere må stramme op dag et, og at man så altid kan løsne det lidt derhenad, når man bliver dygtigere og finder ud af, hvordan man kan gøre det på den mest fornuftige måde.
Per Stig Møller (KF), 2003-10-10:
, at når masseødelæggelsesvåben ikke er nævnt i beslutningsforslaget, så var det altså, så vidt jeg erindrer - jeg åbner for, der kan være et enkelt lille ord, jeg ikke kan huske - heller ikke nævnt, da vi den 15. maj besluttede den første troppetilstedeværelse efter 15. maj-beslutningsforslaget
Martin Henriksen (DF), 2017-11-02:
Da vi havde førstebehandlingen af Dansk Folkepartis beslutningsforslag sidste år, udtrykte ministeren sympati for forslaget og villighed til at drøfte hele spørgsmålet om tolkning, og Socialdemokratiet lagde i deres betænkningsbidrag op til, at den nuværende praksis for tolkning skulle ændres, hvis man kunne sikre, at det ikke ramte børnene i familierne.
Karina Adsbøl (DF), 2012-05-15:
Efter § 5 a skal kommunen straks behandle spørgsmål om hjælp, når kommunen modtager fogedrettens underretning om, at en borger udsættes af et beboelseslejemål og der er børn under 18 år i husstanden, eller når kommunen er i besiddelse af oplysninger om borgeren, som sandsynliggør, at borgeren har behov for hjælp.
Lisbeth Bech Poulsen (SF), 2018-12-19:
Vi synes i SF, at det er en god idé at adskille dem, der skal udvises som følge af en dom, fordi de har begået kriminalitet – i mange tilfælde meget alvorlig kriminalitet – fra de børnefamilier eller andre, som ikke har gjort noget, men simpelt hen bare ikke har fået lov til at få ophold i Danmark.
Kristen Touborg (SF), 2003-01-21:
Det er jo gennemgående sådan, at hvis man efterfølgende opfylder betingelserne, så bliver der ikke rejst straffesag omkring en lovovertrædelse, man har begået. Nu vil jeg godt spørge Venstres ordfører, om Venstre mener, at en overtrædelse af sommerhusreglerne er en strafbar handling.
Keld Albrechtsen (EL), 1998-06-19:
Men det er jo den form, den danske EU-debat desværre har, at forud for folkeafstemninger fylder man befolkningen med løgn. Så vil jeg godt spørge fru Birthe Rønn Hornbech, når hun siger, at det her ikke blev hastet igennem i Folketinget: Husker fru Birthe Rønn Hornbech, hvordan man hastede det igennem på en sådan måde, at der ikke blev tid til at komme med høringsskrivelser fra de berørte organisationer?
Keld Albrechtsen (EL), 2000-04-12:
Jo, men nu svarede ministeren jo ikke på mit spørgsmål, for jeg ved da godt, at hvis jeg nu havde købt en kop kaffe, så kunne jeg jo skrive europrisen ned og så gemme den, og når så euroen blev betalingsmiddel, kunne jeg sammenligne med den nye pris og se, om der var snydt på vægten. Men det blev jo lidt indviklet - det vil ministeren nok også erkende - hvis man skulle skrive alle priserne ned for at kunne sammenligne efter overgangen, og derfor var det, jeg spurgte, om man vil sikre, at der også efter overgangen bliver opgjort i kroner ved siden af de nye europriser, så man kan kontrollere, at der ikke sker dette prishop.
Frank Aaen (EL), 1999-02-11:
Det er aftalen om kommunernes økonomi, allerede fra før sommerferien, som er den direkte årsag til, at det går ringere med velfærden ude i kommunerne, at der spares på hjemmehjælpen, og det er i direkte modstrid med de løfter, man gav om bedre velfærd.
Anders Johansson (KF), 2019-02-05:
Derfor er vi også fra Konservatives side rigtig glade for, at beskæftigelsesministeren allerede i den her uge har indkaldt forligspartierne bag velfærdsaftalen til et møde i ministeriet, så vi kan få en drøftelse og en uddybning af partiernes forslag og få svar på de mange ubesvarede spørgsmål, som forslagene har rejst.
Sophie Hæstorp Andersen (S), 2010-06-02:
Men jeg fik ikke svar på, om det så også var målet at ramme de forældre, der har handicappede børn, og om det også sådan var målrettet indvandrerfamilier med handicappede børn, når man nu siger, at der ikke kan være fuld lønkompensation, hvis børnene skal passes derhjemme i eget hjem.
Inger Støjberg (V), 2019-03-13:
Samtidig er det jo bare ikke nogen hemmelighed, at nogle af de mennesker, der er kommet hertil med en ikkevestlig baggrund, klarer sig dårligere, f.eks. beskæftigelsesmæssigt – noget, vi kan se i statistikkerne – og mange af dem er netop karakteriseret ved, at de kommer med en muslimsk baggrund.
Anne Valentina Berthelsen (SF), 2019-11-28:
Men i principaftalen for Lynetteholmen aftalte man faktisk, at man ville lave en forundersøgelse af en alternativ linjeføring til Østlig Ringvej, og det synes vi i SF jo er enormt positivt, fordi vi da gerne vil have belyst, om man kan gøre det på en anden måde end ved en havnetunnel, som vi i udgangspunktet er ret kritiske over for.
Maja Panduro (S), 2014-10-09:
Hvis fru Lene Espersen mener, at man kan slå op i retsakterne på en halv time og finde ud af, hvad man vil være for og ikke for, så tror jeg ikke, at man fra konservativ side tager det ret seriøst, og det synes jeg egentlig er beklageligt, for det er jo egentlig rigtigt, tror jeg, at vi har en fælles interesse i at gøre det her godt og ordentligt.
Kristian Jensen (V), 2008-05-06:
Allerførst er det med hensyn til CO2 min klare overbevisning, at det, vi skal gøre her, er at sikre en - i princippet - ligestilling mellem det økonomiske tryk, der er for at reducere CO2-udledningen inden for det kvoteomfattede område og uden for det kvoteomfattede område.
Sandy Brinck (S), 2001-02-06:
Socialdemokratiet mener, at justitsministeren har forholdt sig klogt til problemstillingen og med den alvor, som er nødvendig. Derfor er vi glade for et initiativ, som rækker videre end det beslutningsforslag, som her er fremsat, og vi kan derfor heller ikke støtte det fremsatte beslutningsforslag.
Kristen Touborg (SF), 2006-04-18:
Det er også rigtigt, at det koster nogle investeringer at få de her nye teknikker op at stå, men det er jo sådan, at vi er nogle, der synes, at der skal vi så have en sikkerhed for, at man får nogle miljømæssige fordele af det, og at det ikke kun løber ud i, at det altså kan udnyttes til yderligere husdyrproduktion.
Bjarne Laustsen (S), 2004-04-20:
Der kunne nævnes »Sund bus« og alle mulige andre, »de 10 farligste job« osv., hvor vi målrettet har kigget på lige specifikt det bestemte job, EGA-handlingsplan osv., hvor vi målrettet har været enige om at bekæmpe den slags problemer på arbejdsmiljøområdet.
Anne Valentina Berthelsen (SF), 2024-04-02:
Det er jo fint, hvis vi kan evaluere det på et tidspunkt, men forhåbentlig er ordføreren enig i, at hvis den evaluering så viser, at der fra kommune til kommune er alt for stor forskel på, hvor hurtigt man kan komme til, afhængigt af hvor mange midler de har til at opfylde den tilstræbelse om, at børnene kan få en samtale inden for 14 dage, så bliver vi nødt til at tage op til revision, om vi måske skal gøre lidt mere for at sikre, at det lykkes.
Jeppe Mikkelsen (RV), 2013-02-26:
Hvis man spørger mig, vil jeg derudover sige – og det er ikke noget, der som sådan er dokumenteret eller noget – at jeg har det indtryk, at der foregår rigtig, rigtig mange, jeg ved ikke, om man direkte kan kalde det omgåelser, men altså at der simpelt hen bliver ringet i stedet for, eller at folk render med kuverter eller noget i den stil.
Keld Albrechtsen (EL), 2004-06-01:
Jeg vil godt spørge ministeren, om ministeren virkelig vil fastholde, at man kan vedtage salg af almene boliger, som jo tilhører boligorganisationen, med 14 dages varsel på et beboermøde i f.eks. juli uden andet skriftligt materiale end et stykke papir, hvor der står, at der indkaldes til beboermøde med spørgsmålet om salg af almene boliger i afdelingen på dagsordenen, uden at der efterfølgende findes andet end et skriftligt referat, hvor der står, at det blev vedtaget med otte stemmer mod syv, uden at mindretallet i afdelingen har ret til at kræve beslutningen sendt til urafstemning i afdelingen, og uden at boligorganisationen har ret til at kræve tid til at informere beboerne ordentligt - kort sagt uden at der er bare de mest elementære demokratiske forudsætninger for beslutningen.
Henrik Dahl (LA), 2018-12-07:
Jo, men jeg tror bare, at hvis vi ikke beskytter bl.a. velfærdsstaten og den måde, velfærdsstaten bliver finansieret på, så vil mennesker, der har været rejst ud i en længere periode, faktisk ikke finde det Danmark, der så vil opstå, særlig attraktivt at vende tilbage til.
Sandy Brinck (S), 2001-04-26:
Nu kan det godt være, at jeg fik udtrykt mig lidt uklart tidligere i debatten, men jeg må nok sige, at jeg synes også, fru Aase D. Madsen var lidt uklar, når man har læst teksten i de beslutningsforslag, som Dansk Folkeparti har bedt om at få behandlet i dag, og så lyttede til talen.
Finn Sørensen (EL), 2015-03-20:
Jeg vil tro, at de udmærkede småændringer, vi foretager her, ikke får noget mærkbart resultat på det, som vel egentlig var det vigtigste, nemlig at få valgdeltagelsen endnu højere op, end den er ved valg til Folketing, kommuner osv., og i det her tilfælde især kommuner.
Ulrik Kragh (V), 2004-05-26:
Jeg synes dog, at når man sætter det så bombastisk op, kunne jeg godt tænke mig at drage en parallel til andre steder i verden, hvor vi har en tilsvarende situation i forbindelse med genopbygning. Hvis vi tager situationen i Kosovo, er det reelt set serberne, der har magten, men der er også et kosovoalbansk parlament, som er en del af den politiske proces.
Keld Albrechtsen (EL), 1998-04-23:
Det kan f.eks. føre til, at hvis vi her i Danmark beslutter, at der ikke længere skal tillades tungmetaller i legetøj - det er jo et problem, som der gerne skulle gøres noget ved - så kan det give Barbieproducenten Matell mulighed for at kræve en milliarderstatning for ekspropriation af forventede fremtidige fortjenester.
Benedikte Kiær (KF), 2010-05-28:
I det hele taget har vi med Barnets Reform netop sat fokus på den tidlige og forebyggende indsats, så derfor mener regeringen heller ikke, at der er behov for, at vi allerede nu, før vi har vedtaget Barnets Reform – den er jo under andenbehandling – begynder at se på nye regler.
Bent Bøgsted (DF), 2002-11-01:
Hvad angår initiativer over for virksomhederne, så kan vi da selvfølgelig tage nogle initiativer, der skal gå på virksomhedsejerne, men vi ved jo godt, at der er nogle virksomhedsejere, der ikke følger de initiativer, vi kommer med, og vi må også stole på, at virksomhedsejerne er sig deres ansvar bevidst.
Ebbe Kalnæs (CD), 2001-10-04:
Det er ikke retorik, når ledende generaler i områderne dernede tidligere har fortalt, at netop danske styrker gør en overordentlig god indsats netop i situationer og opgaver som den her. Vi har tillid til, at forsvarets ledelse og ministeren sørger godt for sikkerhed og for en sikker vurdering af soldaternes ophold dernede.
Rosa Lund (EL), 2021-03-23:
Noget af det, der var meget vigtigt for Enhedslisten, da vi lavede samtykkeloven, var, at samtykkeloven også gælder i ægteskaber, sådan at de kvinder, som er udsat for negativ social kontrol og derfor bliver tvunget til sex i deres ægteskaber, også er beskyttet af den her lov.
Bent Bøgsted (DF), 2004-10-26:
Derfor hilser Dansk Folkeparti forslaget velkommen, for det ser ud til, at der er fundet den rette løsning med mindst mulig indgriben over for psykisk syge demente, ved at der nu vil kunne anvendes personlige alarm- og pejlesystemer over for de patienter, der lider af demens eller befinder sig i en demenslignende tilstand.
Rasmus Prehn (S), 2011-05-25:
Jeg takker for rosen, men jeg synes nu ikke, at det så meget er det med sortsynet, der skal fylde, for nu spørger ordføreren jo netop ind til vores plan, vores 2020-plan, og så er det, at det lyse sind kommer frem; så er det, at visionerne og drømmene for fremtiden kommer frem.
Lene Espersen (KF), 2003-04-02:
Derfor er det vigtigt, at vi følger retspraksis meget nøje. Jeg vil derfor bede Dommerforeningen, Dommerfuldmægtigforeningen, Advokatrådet, præsidenterne for landsretterne, Københavns Byret og retterne i Århus, Odense og Aalborg om udtalelser om, hvorvidt de har kendskab til, at der har været sager om spørgsmål om anvendelse af islamisk ret, og om, hvordan sådanne sager løses i praksis.